IZVJEŠĆE KOMISIJE Fond solidarnosti Europske unije Godišnje izvješće za 2012. /* COM/2013/0856 final */





SADRŽAJ 1........... Uvod............................................................................................................................. 3 2........... Neriješeni zahtjevi iz 2011............................................................................................ 4 3........... Novi zahtjevi primljeni 2012......................................................................................... 5 4........... Financiranje................................................................................................................... 8 5........... Praćenje......................................................................................................................... 8 6........... Zatvaranja..................................................................................................................... 9 7........... Zaključci..................................................................................................................... 10 IZVJEŠĆE KOMISIJE Fond solidarnosti Europske unije Godišnje izvješće za 2012. 1. Uvod Člankom 12. Uredbe Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (dalje u tekstu „Uredba”) predviđa se da se izvješće o aktivnosti Fonda u prethodnoj godini podnosi Europskom parlamentu i Vijeću. U ovom su izvješću prikazane aktivnosti Fonda u 2012. a obuhvaćen je, kao i u prethodnim izvješćima, tretman neriješenih i novih zahtjeva te ocjena izvješća o provedbi kako bi ih se pripremilo za zatvaranje. Tijekom 2012. primljeno je ukupno 7 zahtjeva za pomoć Fonda solidarnosti, što je uobičajeno i prosječno za godinu dana u smislu broja zahtjeva. Dva su zahtjeva primljena u prvoj polovini godine, a još pet je uslijedilo tijekom ljetnih i jesenskih mjeseci. Sedam zahtjeva primljenih u 2012. odnosilo se na dvije katastrofe u Italiji (teški zimski uvjeti u većem dijelu zemlje te potresi u regijama Emilia-Romagna, Lombardija i Veneto), četiri slučaja iz Španjolske (šumski požari u Valenciji, požari na Kanarskim otocima, požari u Malagi te poplave u Andaluziji, Murciji i Valenciji) te na jedan slučaj iz Rumunjske (suša i požari). Komisija nije mogla prihvatiti zahtjev primljen iz Italije povezan s teškim zimskim uvjetima u veljači 2012. Drugi zahtjev iz Italije, povezan s nizom potresa koji su pogodili regije Emilia-Romagna, Lombardija i Veneto u svibnju 2012., doveo je do najvećeg iznosa bespovratnih sredstava u povijesti Fonda solidarnosti. Iznos veći od 670 milijuna EUR isplaćen je Italiji u prosincu 2012., samo šest mjeseci nakon katastrofe. Španjolski zahtjevi odnosili su se na manje katastrofe s razinom štete znatno ispod uobičajenog praga za mobiliziranje Fonda solidarnosti. Niti u jednom od ovih slučajeva nisu ispunjeni uvjeti iz Uredbe za iznimno mobiliziranje Fonda prema kriterijima za „regionalne katastrofe”. Ocjena zahtjeva iz Rumunjske krajem godine još uvijek je bila neriješena. Komisija je tijekom 2012. dovršila i ocjenu dvaju neriješenih slučaja iz 2011. Prihvaćen je zahtjev iz Italije koji se odnosio na bujice u Liguriji i Toskani 2011. Nije prihvaćen zahtjev iz Cipra koji se odnosio na eksploziju u vojnoj pomorskoj bazi 2011. U ovom su izvješću opisana oba slučaja. Komisija je tijekom 2012. odobrila pomoć Fonda solidarnosti u ukupnom iznosu od 688 254 041 EUR, a pojedinosti su opisane u poglavlju 4. „Financiranje”. U 2012. uprava Fonda solidarnosti potvrdila je iskustvo iz prethodnih godina: Katastrofe velikih razmjera – koje su glavna dužnost Fonda solidarnosti – čine samo mali dio zahtjeva za pomoć. Najveći broj zahtjeva odnosi se na manje katastrofe ispod praga štete. Ocjenom potonjih zahtjeva, međutim, pokazalo se da većina ovih slučajeva ne ispunjava uvjete za iznimno mobiliziranje Fonda. Zamjena ovih prilično kompliciranih zahtjeva u Uredbi jasnim i jednostavnim uvjetima bila je jedan od dijelova pripremnoga rada Komisije tijekom 2012. za preispitivanje Uredbe o Fondu solidarnosti. 2. Neriješeni zahtjevi iz 2011. Cipar (eksplozija u vojnoj pomorskoj bazi) Dana 11. srpnja 2011. ogromna eksplozija pogodila je vojnu pomorsku bazu Evangelos Florakis pored Larnake, 60 km od glavnog grada Nikozije. Nesreću je izazvala eksplozija velikih količina streljiva pohranjenog u spremnicima s presretnutog broda M/V Monchegorsk, koji je prevozio oružje iz Irana u Siriju 2009. Zaplijenjeno streljivo preneseno je u Cipar i pohranjeno u vojnoj pomorskoj bazi na otvorenom. Sumnja se da je eksploziju prouzročilo samozapaljenje izazvano jako visokim vanjskim temperaturama. U blizini vojne pomorske baze nalazi se elektrana Vasilikos – najvažnija elektrana u Cipru koja proizvodi oko 50 % električne energije te zemlje. Elektrana je zbog eksplozije pretrpjela veliku štetu što je izazvalo ozbiljnu nestašicu struje na otoku. Ciparska su nadležna tijela podnijela zahtjev za pomoć Fonda solidarnosti 19. rujna 2011. Šteta na samoj elektrani procijenjena je na između 330 milijuna EUR i 700 milijuna EUR. Uključujući ostalu štetu, procjena ukupne izravne štete svedena je na iznos između 467 milijuna EUR i 837 milijuna EUR. Prag za mobiliziranje Fonda solidarnosti koji se primjenjivao na Cipar 2011. iznosio je 99,845 milijuna EUR (odnosno 0,6 % BND-a na temelju podataka iz 2009.). Ažurirane informacije koje su dostavila ciparska nadležna tijela pokazale su ozbiljno izmijenjene podatke o šteti te je ona iznosila ukupno 357,19 milijuna EUR, odnosno znatno manje od prvobitne procjene. Izravna šteta na elektrani tada je bila procijenjena na 220 milijuna EUR. Nakon odbitka štete koja ne ispunjava uvjete ukupna izravna šteta iznosila je 271,05 milijuna EUR. Ciparska nadležna tijela tvrde da su osiguravajuća društva tijela nadležnog za električnu energiju Cipra preuzele odgovornost za troškove sanacije elektrane. Komisija je zaključila da je sva šteta za koju su ciparska tijela podnijela zahtjev bila osigurana ili je mogla biti osigurana i zato ne ispunjava uvjete za pomoć Fonda solidarnosti. Fond isto tako ne može intervenirati u slučaju kad je treća strana (koja može biti i tijelo javne vlasti) odgovorna za prouzročenu štetu. Zbog ovih je razloga Komisija 20. ožujka 2012. odlučila da zahtjev iz Cipra ne ispunjava uvjete za mobiliziranje Fonda te je o tome na odgovarajući način obavijestila ciparska nadležna tijela. Italija (poplave u Liguriji) Ekstremni vremenski uvjeti s jakom kišom diljem sjeverozapadne Italije 25. listopada 2011. doveli su do bujica i odrona zemlje u kojima su pokrajine La Spezia u Liguriji, a posebno područje Cinque Terre te Massa Carrara u Toskani, bile najjače pogođene. Katastrofa je prouzročila veliku štetu na domovima, poslovnim objektima i u poljoprivredi te je poremetila važne prometne veze i prijeko potrebne mreže javne infrastrukture. Talijanska su nadležna tijela podnijela zahtjev za pomoć Fonda solidarnosti 22. prosinca 2011. Ukupna izravna šteta bila je procijenjena na 722,467 milijuna EUR, što je 20,43 % uobičajenog praga od 3,536 milijardi EUR koji se primjenjivao na Italiju 2011. za mobiliziranje Fonda solidarnosti (odnosno 3 milijarde EUR u cijenama iz 2002.). Zahtjev je stoga ispitan u skladu s posebnim kriterijima za „izvanredne regionalne katastrofe”. Komisija je zaključila da je u zahtjevu dokazano da su ispunjeni uvjeti pri kojima je a) katastrofa ugrozila veći dio stanovništva pogođene regije i b) katastrofa imala ozbiljne i trajne posljedice za životne uvjete i gospodarsku stabilnost. Komisija je 15. ožujka 2012. predložila mobiliziranje financijske pomoći u iznosu od 18,062 milijuna EUR. Odgovarajući postupak izmjene proračuna završen je 12. lipnja 2012. Nakon sklapanja Sporazuma o provedbi s Italijom bespovratna sredstva u potpunosti su isplaćena 26. studenoga 2012. 3. Novi zahtjevi primljeni 2012. Tijekom 2012. tri države članice predale su ukupno sedam zahtjeva za financijsku pomoć Fonda solidarnosti Europske unije. Komisija je odobrila jedan zahtjev iz Italije (potresi u regiji Emilia-Romagna). Za četiri je zahtjeva (tri iz Španjolske, jedan iz Italije) utvrđeno da ne ispunjavaju kriterije te ih je Komisija odbila. Španjolska je odlučila povući svoj zahtjev koji se odnosio na požare u Malagi. Ocjena rumunjskog zahtjeva koji se odnosio na sušu i požare tijekom ljeta 2012. bit će iznesena u Godišnjem izvješću za 2013. Italija (teški zimski uvjeti) U veljači 2012. sjeverno-središnji i južni dijelovi Italije bili su pogođeni ekstremnim vremenskim uvjetima s neuobičajenom hladnoćom i snježnim padalinama koji su prouzročili štetu na javnoj i privatnoj infrastrukturi, domovima, poljoprivredi i poduzećima. Komisija je primila zahtjev 5. travnja 2012. nakon što je prva šteta zabilježena 1. veljače 2012. Talijanska nadležna tijela procijenila su ukupnu izravnu štetu na više od 2,735 milijardi EUR, što je činilo 75,82 % uobičajenog praga za mobiliziranje Fonda solidarnosti koji se primjenjivao na Italiju u 2012. od 3,607 milijardi EUR (odnosno 3 milijarde EUR u cijenama iz 2002.) Zahtjev je stoga ispitan u skladu s posebnim kriterijima za „izvanredne regionalne katastrofe”. Iako je ustanovljeno da je ispunjen uvjet prema kojem veći dio stanovništva koje živi u pogođenom području mora biti ugrožen, u zahtjevu nisu navedeni uvjerljivi dokazi da su teški zimski uvjeti prouzročili ozbiljne i trajne posljedice (u trajanju od više od godinu dana) na životne uvjete i gospodarsku stabilnost pogođenog područja – koje uključuje veći dio talijanskog poluotoka. Komisija je 26. rujna 2012. odlučila da se talijanski zahtjev ne može smatrati izvanrednom katastrofom u smislu Uredbe. Talijanska nadležna tijela o tome su obaviještena na odgovarajući način. Italija (potresi u regiji Emilia-Romagna) Komisija je 27. srpnja 2012. primila drugi zahtjev za pomoć Fonda solidarnosti koji je dostavila Italija, a koji se odnosio na katastrofu velikih razmjera: dva razorna potresa od 20. i 29. svibnja 2012. koji su pogodili velik dio sjeverne Italije i prouzročili ozbiljnu štetu u mnogim gradovima i selima, a najviše u pokrajinama Modena i Ferrara u regiji Emilia-Romagna. Zabilježena je ozbiljna i široko rasprostranjena šteta na zgradama, infrastrukturi, poslovnim objektima, industrijskim pogonima, u poljoprivredi te u sektoru važnog kulturnog nasljeđa. Unutar nekoliko tjedana dogodila su se dva velika potresa i stotine naknadnih potresa koji su pogodili koncentrirano područje dvaju pokrajina regije Emilia-Romagna, dok su se posljedice proširile na susjedne pokrajine te na regije Veneto i Lombardiju. U skladu s ustanovljenom politikom Fonda solidarnosti, kad više događaja iste vrste pogodi jedno područje u relativno kratkom vremenskom roku, ti se događaji smatraju jednom katastrofom. Ukupna izravna šteta procijenjena je na 13,274 milijarde EUR. Budući da ovaj iznos znatno premašuje prag za katastrofe velikih razmjera od 3,607 milijardi EUR (odnosno 3 milijarde EUR u cijenama iz 2002.), katastrofa se smatra „prirodnom katastrofom velikih razmjera”. Komisija je 19. rujna 2012. predložila mobiliziranje financijske pomoći u iznosu od 670,192 milijuna EUR, što je najveći iznos pomoći od osnivanja Fonda. Nakon završetka proračunskog postupka u Vijeću i Europskom parlamentu te nakon sklapanja Sporazuma o provedbi između Komisije i Italije bespovratna su sredstva u potpunosti isplaćena 19. prosinca 2012. Španjolska (3 slučaja) Tijekom ljeta 2012. šumski požari pogodili su veliki dio Španjolske, a posebno autonomnu zajednicu Valencije i autonomnu zajednicu Kanarskih otoka. Krajem rujna 2012. poplave su prouzročile dodatnu štetu u tri autonomne regije, Andaluziji, Murciji i Valenciji. Španjolska je za svaku od tri katastrofe podnijela zahtjev za financijsku pomoć Fonda solidarnosti. (1) Šumski požari u Valenciji: U njihovom prvobitnom zahtjevu od 30. kolovoza 2012. španjolska nadležna tijela procijenila su ukupnu štetu na 140,380 milijuna EUR. Ažurirani podaci primljeni su 5. rujna 2012. i 9. listopada 2012. Komisija je na temelju toga odlučila da se iznos od 155,767 milijuna EUR može prihvatiti kao ukupna izravna šteta, što čini 4,3 % uobičajenog praga od 3,607 milijardi EUR (odnosno 3 milijarde EUR u cijenama iz 2002.) koji se primjenjuje na Španjolsku. Zahtjev je stoga ispitan u skladu s posebnim kriterijima za „izvanredne regionalne katastrofe”. Nije utvrđeno da je ispunjen uvjet prema kojemu veći dio stanovništva područja pogođenog katastrofom treba biti ugrožen. Zahtjev se uglavnom odnosio na štetu pretrpljenu u poljoprivredi, turizmu i prirodnom okolišu. Isto tako, Komisija smatra da nisu dostavljeni uvjerljivi dokazi koji bi pokazali da je katastrofa ostavila ozbiljne i trajne posljedice za životne uvjete i gospodarsku stabilnost regije. Iz tih razloga, Komisija je 30. travnja 2013. odlučila da zahtjev ne ispunjava uvjete za izvanrednu mobilizaciju Fonda u skladu s kriterijima za izvanredne regionalne katastrofe te je o tome na odgovarajući način obavijestila španjolska nadležna tijela. (2) Požari na Kanarskim otocima: Prvobitan zahtjev odnosio se na požare na otoku La Gomera, a Komisija ga je zaprimila 23. rujna 2012. nakon što je prva šteta zabilježena 4. kolovoza 2012. Budući da je još požara pogodilo područje drugih otoka koji pripadaju Autonomnoj zajednici Kanarskih otoka, španjolska nadležna tijela odlučila su uključiti dodatne brojke povezane sa šumskim požarima na Tenerifeu i La Palmi. Ažurirani podaci za ta tri otoka dostavljeni su Komisiji 9. listopada i 17. listopada 2012. u iznosu od 72,235 milijuna EUR od kojih se najveći dio (60,7 milijuna EUR) odnosio na otok La Gomera. Ukupna izravna šteta činila je samo 2 % uobičajenog praga od 3,607 milijardi EUR (odnosno 3 milijarde EUR u cijenama iz 2002.) koji se primjenjuje na Španjolsku te je zahtjev stoga ispitan pod posebnim kriterijima za „izvanredne regionalne katastrofe”. Ocjenom je utvrđeno da u zahtjevu nisu predstavljeni detaljni dokazi, niti je napravljena razlika između izravnih učinaka požara na stanovništvo (oštećivanje imovine, prekid u komunalnim uslugama itd.) i očekivanih posljedica za gospodarstvo koje bi mogao pretrpjeti veći dio stanovništva. Nije utvrđeno da je ispunjen uvjet prema kojemu katastrofa treba ostaviti ozbiljne i trajne posljedice za gospodarsku stabilnost regije. Zbog tih je razloga Komisija 30. travnja 2012. odlučila da zahtjev ne ispunjava uvjete za iznimno mobiliziranje Fonda u skladu s kriterijima za izvanredne regionalne katastrofe te je o tome na odgovarajući način obavijestila španjolska nadležna tijela. (3) Poplave u Andaluziji, Murciji i Valenciji: Španjolski zahtjev podnesen je Komisiji 7. prosinca 2012. nakon što je 28. rujna 2012. zabilježena prva šteta. Ukupna izravna šteta procijenjena je na 408,990 milijuna EUR, što čini 11,3 % uobičajenog praga od 3,607 milijardi EUR (odnosno 3 milijarde EUR u cijenama iz 2002.) koji se primjenjuje na Španjolsku te je stoga zahtjev ispitan pod posebnim kriterijima za „izvanredne regionalne katastrofe”. Ocjenom je utvrđeno da se poplava nije odnosila na jednu jedinstvenu regiju ili područje, već na nekoliko poplavljenih regija u različitim, nepovezanim područjima raširenim preko tri autonomne regije, Valencije, Murcije i Andaluzije. Komisija je ocijenila da nema uvjerljivih dokaza koji bi pokazali da su poplave ostavile ozbiljne i trajne posljedice za gospodarsku stabilnost pogođenih regija. Iz tih razloga, Komisija je 30. travnja 2013. odlučila da zahtjev ne ispunjava uvjete za izvanrednu mobilizaciju Fonda u skladu s kriterijima za izvanredne regionalne katastrofe te je o tome na odgovarajući način obavijestila španjolska nadležna tijela. Španjolska (požari u Malagi) Četvrti zahtjev iz Španjolske odnosio se na požare u provinciji Malaga (dio Autonomne zajednice Andaluzija) krajem kolovoza 2012. Požari su utjecali na prirodni okoliš i prouzročili štetu na privatnoj imovini. Španjolska nadležna tijela zatražila su pomoć Fonda solidarnosti 6. studenoga 2012., procijenivši ukupnu izravnu štetu koju su prouzročili požari na 22,425 milijuna EUR. Nakon razgovora sa španjolskim tijelima u kojima je Komisija objasnila kako katastrofa ovih razmjera (manje od 1 % praga od 3,607 milijardi EUR) ne ispunjava uvjete za pomoć Fonda solidarnosti španjolska su nadležna tijela odlučila u prosincu 2012. povući svoj zahtjev. 4. Financiranje Tijekom 2012. proračunsko tijelo odobrilo je bespovratna sredstva za dva slučaja za koje su primljeni zahtjevi tijekom 2011. i 2012. Odgovarajući prednacrt izmjene proračuna br. 2 za 2012. godinu za talijanski zahtjev (poplave u Liguriji i Venetu 2011.) završen je 12. lipnja 2012.[1]. Nakon donošenja odluke o bespovratnim sredstvima i sklapanja provedbenog sporazuma isplata je izvršena 26. studenoga 2012. Prednacrt izmjene proračuna br. 5 za 2012. godinu obuhvaća talijanski zahtjev koji se odnosio na niz potresa u regijama Emilia-Romagna, Lombardija i Veneto te ga je proračunsko tijelo odobrilo 21. studenoga 2012. Sredstva su Italiji isplaćena 19. prosinca 2012. nakon donošenja odluke o bespovratnim sredstvima i nakon potpisivanja sporazuma o provedbi[2]. Bespovratna sredstva Fonda solidarnosti – proračun odobren 2012. Država korisnica || Katastrofa || Kategorija || Iznos (u eurima) Italija || Poplave u Liguriji i Toskani || regionalna || 18 061 682 Italija || Niz potresa u regijama Emilia-Romagna, Lombardija i Veneto || velikih razmjera || 670 192 359 UKUPNO || 688 254 041 5. Praćenje Komisija je tijekom 2012. izvršila posjete radi praćenja u pet zemalja korisnica bespovratnih sredstava Fonda solidarnosti kako bi se uvjerila u sustave provedbe koje su uspostavila odgovorna državna nadležna tijela te kako bi se raspravilo o određenim pitanjima tijela nadležnog za provedbu: – u Varšavi (Poljska) 20. siječnja 2012. u vezi s bespovratnim sredstvima u iznosu od 105,5 milijuna EUR isplaćenih nakon poplava u proljeće 2010. – u Pragu (Češka Republika) 17. veljače 2012. u vezi s objema poplavama 2010. (poplave u proljeće/bespovratna sredstva u iznosu od 5,1 milijuna EUR i poplave u jesen/bespovratna sredstva u vrijednosti od 10,9 milijuna EUR). – u Bratislavi (Slovačka) 20. ožujka 2012. nakon isplate bespovratnih sredstava u iznosu od 20,4 milijuna EUR za poplave u proljeće 2010. – u Ljubljani (Slovenija) 24. travnja 2012. u vezi s bespovratnim sredstvima u iznosu od 7,5 milijuna EUR za poplave u jesen 2010. – u Zagrebu (Hrvatska) 25. travnja 2012. u vezi s objema poplavama 2010. (poplave u proljeće / bespovratna sredstva u iznosu od 3,8 milijuna EUR i poplave u jesen / bespovratna sredstva u iznosu od 1,2 milijuna EUR). – u Veneciji (Italija) 9. studenoga 2012. u vezi s bespovratnim sredstvima u iznosu od 16,9 milijuna EUR isplaćenim nakon poplava u jesen 2010. Posjeti Komisije bili su općenito jako dobro prihvaćeni i bili su jamstvo da odgovorna nadležna tijela izvršavaju provedbu i kontrolu na transparentan i ispravan način te da poštuju pravila Uredbe o Fondu solidarnosti, odluku o bespovratnim sredstvima i sporazum o provedbi. Komisija će nakon primitka završnih izvješća provesti dodatne analize i poduzeti potrebne mjere ako to bude potrebno. 6. Zatvaranja Člankom 8. stavkom 2. Uredbe o Fondu solidarnosti propisano je da država korisnica u roku od šest mjeseci od isteka razdoblja od jedne godine, koje počinje teći na datum isplate bespovratnih sredstava podnosi izvješće o financijskom izvršenju bespovratnih sredstava („izvješće o provedbi”), zajedno s izjavom u kojoj opravdava izdatke („izjava o ispravnosti”). Na kraju navedenog postupka Komisija zaključuje isplatu pomoći iz Fonda. Tijekom 2012. zatvorena su četiri spisa Fonda solidarnosti. (1) U slučaju tropske oluje Dean iz 2007., koja je pogodila francuske prekomorske departmane Martinik i Gvadalupu (Francuska),odobrena je financijska pomoć u iznosu od 12,78 milijuna EUR. Izvješće o provedbi iz Francuske dostavljeno je 28 lipnja 2010. Za poslove revizije Komisije bili su potrebni dodatni podaci od francuskih nadležnih tijela. Nakon što je Francuska dostavila dodatne podatke Komisija je 2012. završila svoju analizu i ocjenu te je slučaj zatvoren u veljači 2012. (2) Što se tiče zatvaranja pomoći za slučaj povezan s poplavama u Sloveniji 2007., odobrena je financijska pomoć u iznosu od 8,25 milijuna EUR te je izvješće o provedbi iz Slovenije primljeno 7. listopada 2010. Bilo je potrebno zatražiti dodatne podatke od Slovenije te je Komisija nakon analize i ocjene zaključila da su podaci primljeni od Slovenije bili zadovoljavajući. Slučaj je zatvoren u srpnju 2012. (3) U vezi sa zatvaranjem rumunjskog slučaja povezanog s poplavama u proljeće 2005., Rumunjskoj su odobrena bespovratna sredstva u iznosu od 18,80 milijuna EUR. Komisija je primila izvješće o provedbi 4. ožujka 2008., koje obuhvaća obje poplave iz 2005. (poplave u proljeće i ljeto). Postupak zatvaranja slučaja Komisije bio je prekinut slučajem OLAF-a u kojem je OLAF koordinirao istragu rumunjskih nadležnih tijela. Analize Komisije u bliskoj suradnji s OLAF-om i rumunjskim nadležnim tijelima pokazale su da nije bilo problema u vezi sa slučajem poplava u proljeće 2005. Intervencija Fonda solidarnosti povezana sa slučajem poplava u proljeće zatvorena je u listopadu 2012. Međutim, slučaj povezan s poplavama u ljeto 2005. još uvijek nije riješen. (4) U slučaju izlijevanja nafte iz tankera Prestige 2003. (Španjolska) isplaćena je financijska pomoć u iznosu od 8,63 milijuna EUR te je Komisija primila izvješće o provedbi 31. kolovoza 2005. Komisija je primila dodatne podatke u prosincu 2005. Međutim, analizom i ocjenom Komisije pokazalo se da nedostaju potrebni podaci te da treba zatražiti dodatne informacije od Španjolske. U studenome 2012. konačno je završen postupak zatvaranja te bi slučaj mogao biti zaključen. Niti u jednome od ovih slučaja nije bilo potrebno zahtijevati povrat bespovratnih sredstava. Komisija je 2012. primila i dva zaostala izvješća o provedbi za bespovratna sredstva isplaćena 2009. od Cipra (suša 2008.) i od Rumunjske (poplave 2008.) te još dva izvješća za bespovratna sredstva isplaćena 2011. od Portugala (poplave u Madeiri 2010.) i od Francuske (oluja Xynthia 2010.). Na kraju razdoblja obuhvaćenog ovim godišnjim izvješćem ocjene ovih provedbenih izvješća još uvijek nisu završene. 7. Zaključci Godina 2012. bila je godina s prosječnom količinom od sedam novih zahtjeva za pomoć Fonda solidarnosti. Samo jedan od njih[3] odnosio se na katastrofu velikih razmjera, odnosno na glavno područje primjene Fonda solidarnosti. Taj slučaj, potres u regiji Emilia-Romagna, bio je najveća katastrofa u povijesti Fonda solidarnosti sa štetom koja je znatno prelazila čak i onu u ranijem potresu u L'Aquili. Fond solidarnosti dokazao je da se može nositi s takvim događajima učinivši rekordni iznos pomoći dostupnim unutar rekordnog vremena. Takvi se rezultati mogu postići samo u dobroj suradnji s državama podnositeljicama zahtjeva, a takav je i ovdje bio slučaj. Suprotno tome, zahtjeve na temelju posebnih kriterija za „izvanredne regionalne katastrofe” – ponovno je bilo teško ocijeniti i oni nisu bili uspješni. Pet takvih slučajeva primljeno je tijekom 2012. – niti jedan od njih nije mogao biti prihvaćen. Slučajevi u kojima je šteta jako ograničena na mali postotak državnog praga gotovo nikada ne ispunjavaju određene uvjete Uredbe. Kako je raspravljeno u Komunikaciji o budućnosti Fonda solidarnosti iz 2011.,[4] jednostavni i jasniji kriteriji sigurno bi pomogli potencijalnim državama podnositeljicama zahtjeva da bolje procijene vjerojatnost uspješnosti zahtjeva, uštede na nepotrebnom poslu i poštedjeli ih frustracija prouzročenih odbijenim zahtjevima. Slučaj zahtjeva povezanog s vojnom pomorskom bazom u Cipru još je jedan primjer koji pokazuje kako zahtjevi povezani s katastrofama izazvanim ljudskim djelovanjem gotovo nikada neće ispunjavati kriterije prihvatljivosti iz Uredbe o Fondu solidarnosti zbog pitanja odgovornosti, načela da zagađivač plaća i isključenja osigurane štete iz pomoći Fonda solidarnosti. Kako je predloženo u Komunikaciji iz 2011., opseg Fonda treba jasnije definirati i ograničiti na prirodne katastrofe uključujući moguće kaskadne učinke. Iskustvo upravljanja Fondom solidarnosti iz 2012. potvrđuje mišljenje Komisije da se važna poboljšanja u radu Fonda, posebno bolje reagiranje, mogu postići prilagodbom nekoliko ključnih odredaba trenutačne Uredbe, a istovremeno se može održati principe i osobine bez doticanja pitanja financija i opsega dopuštenih troškova. Ta poboljšanja uključuju mogućnost plaćanja unaprijed, jasnu i jednostavnu definiciju regionalnih katastrofa, određene odredbe za sušu, pojednostavljenje upravnih postupaka i uvođenje mjera za poticanje provedbe relevantnog zakonodavstva EU-a o prevenciji rizika od katastrofe. Komisija je u ljeto 2013. predstavila zakonodavni prijedlog[5]kojim bi se omogućila brža reakcija i prisutnost na područjima pogođenima katastrofama. [1] Izmjena proračuna (IP) br. 2 za 2012. obuhvaća mobilizaciju Fonda solidarnosti Europske unije za iznos od 18 061 682 EUR u odobrenim sredstvima za preuzimanje obveza i odobrenim sredstvima za plaćanje povezanim s poplavama u Italiji (Ligurija i Toskana) u listopadu 2011. Donijela Komisija 16. ožujka 2012. (COM(2012)125), izmijenilo Vijeće 15. svibnja 2012. i odobrio Europski parlament 12. lipnja 2012. Službeni list L 214, 10.8.2012. [2] Mobilizacija Fonda solidarnosti Europske unije za iznos od 670 192 359 EUR u odobrenim sredstvima za preuzimanje obveza i odobrenim sredstvima za plaćanje povezanim s nizom potresa u regiji Emilia-Romagna u Italiji u svibnju 2012. COM(2012)538. Odobrio Europski parlament 21. studenoga 2012. Službeni list L 15, 18.1.2013. [3] nije uključen neriješen zahtjev za sušu u Rumunjskoj [4] COM(2011)613 od 6. listopada 2011. [5] COM(2013)522 Prilog I.: Pragovi za katastrofe velikih razmjera primjenjivi 2012. (na temelju podataka o bruto nacionalnom dohotku iz 2010.) U Uredbi Vijeća br. 2012/2002 o osnivanju Fonda solidarnosti EU-a prag za mobilizaciju Fonda za određenu državu definiran je kao šteta koja prelazi 0,6 % BND-a ili 3 milijarde EUR u cijenama iz 2002. Primjenjuje se iznos niži od dvaju navedenih. || || || (u milijunima EUR) Zemlja || BND za 2010.*1 || 0,6 % BND-a* || Prag za katastrofe velikih razmjera u 2012.* AT || ÖSTERREICH || 284 682 || 1 708,093 || 1 708,093 BE || BELGIË/BELGIQUE || 360 621 || 2 163,726 || 2 163,726 BG || BULGARIA || 35 109 || 210,653 || 210,653 CY || KYPROS || 16 858 || 101,146 || 101,146 CZ || ČESKÁ REPUBLIKA || 139 260 || 835,558 || 835,558 DE || DEUTSCHLAND || 2 522 750 || 15 136,500 || 3 606,623** DK || DANMARK || 241 108 || 1 446,650 || 1 446,650 EE || EESTI || 13 592 || 81 552 || 81 552 EL || ELLADA || 221 120 || 1 326,721 || 1 326,721 ES || ESPAÑA || 1 035 947 || 6 215,682 || 3 606,623** FI || SUOMI/FINLAND || 183 389 || 1 100,334 || 1 100,334 FR || FRANCE || 1 968 119 || 11 808,712 || 3 606,623** HR || HRVATSKA || 44 146 || 264,873 || 264,873 HU || MAGYARORSZÁG || 92 370 || 554,221 || 554,221 IE || ÉIRE/IRELAND || 129 301 || 775,805 || 775,805 IS || ICELAND || 7 532 || 45,192 || 45,192 IT || ITALIA || 1 548 782 || 9 292,693 || 3 606,623** LT || LIETUVA || 27 184 || 163,102 || 163,102 LU || LUXEMBOURG (G.D.) || 28 634 || 171,802 || 171,802 LV || LATVIJA || 18 350 || 110,101 || 110,101 MT || MALTA || 5 667 || 34,001 || 34,001 || MONTENEGRO2 || || || 18 NL || NEDERLAND || 583 424 || 3 500,544 || 3 500,544 PL || POLSKA || 342 533 || 2 055,199 || 2 055,199 PT || PORTUGAL || 166 959 || 1 001,753 || 1 001,753 RO || ROMÂNIA || 122 581 || 735,487 || 735,487 SE || SVERIGE || 352 838 || 2 117,026 || 2 117,026 SI || SLOVENIJA || 34 894 || 209,362 || 209,362 SK || SLOVENSKO || 64 988 || 389,929 || 389,929 TR || TÜRKIYE || 415 471 || 2 492,826 || 2 492,826 UK || UNITED KINGDOM || 1 713 796 || 10 282,778 || 3 606,623** *Zaokruženi iznos ** približno 3 milijarde EUR u cijenama iz 2002. [1] Izvor: Eurostat 2 Vrijednosti BND-a za 2010. za Crnu Goru nisu dostupne. Prag izračunan na temelju vrijednosti BND-a iz 2009. Prilog II.: Neriješeni zahtjevi Fonda solidarnosti EU-a iz 2011. i novi zahtjevi primljeni 2012. Godina || 2011. || 2012. Zemlja podnositeljica zahtjeva || Cipar || Italija || Italija || Španjolska || Italija || Španjolska || Španjolska || Španjolska || Rumunjska Naziv i priroda katastrofe || Eksplozija u vojnoj pomorskoj bazi || Poplave u Liguriji i Toskani || Teški vremenski uvjeti || Šumski požari u Malagi || Niz potresa || Šumski požari u Valenciji || Požari na Kanarskim otocima || Poplave u Andaluziji, Murciji i Valenciji || Suša i požari Datum prve štete || 11.7.2011. || 25.10.2011. || 1.2.2012. || 30.8.2012. || 20.5.2012. || 28.6.2012. || 4.8.2012. || 28.9.2012. || 25.8.2012. Datum podnošenja zahtjeva || 19.9.2011. || 22.12.2011. || 5.4.2012. || 6.11.2012. || 27.7.2012. || 30.8.2012. || 23.9.2012. || 7.12.2012. || 2.11.2012. Sve informacije dostupne || 24.11.2011. 20.1.2012. || - || - || - || - || 5.9.2012. 9.10.2012. || 9.10.2012. 17.10.2012. || - || Odlučeno 2013. Prag (u milijunima EUR) za katastrofe velikih razmjera || 99,85 || 3 535,90 || 3 606,62 || 3 606,62 || 3 606,62 || 3 606,62 || 3 606,62 || 3 606,62 Ukupna izravna šteta (u milijunima EUR)1 || - || 722,47 || 2 734,54 || 22,43 || 13 273,74 || 155,70 || 72,24 || 408,99 Kategorija || (velikih razmjera)/ neprirodna || regionalna || regionalna || regionalna || velikih razmjera || regionalna || regionalna || regionalna Šteta/prag || - || 20,43 % || 75,82 % || 0,62 % || 368,04 % || 4,32 % || 2,00 % || 11,34 % Trošak prihvatljivih hitnih operacija (u milijunima EUR) || - || 511,43 || 427,11 || 7,81 || 714,67 || 113,38 || 59,20 || 178,27 Prihvatljiv trošak / ukupna šteta || - || 70,79 % || 16 % || 34,82 % || 5,38 % || 72,82 % || 81,96 % || 43,59 % Pomoć / prihvatljiv trošak || - || 3,53 % || - || - || 93,78 % || - || - || - Stopa pomoći (% ukupne štete) || - || 2,5 % || - || - || 5,05 % || - || - || - Datum Odluke o dodjeli bespovratnih sredstava || zahtjev odbijen || 21.9.2012. || zahtjev odbijen || zahtjev povučen || 3.12.2012. || zahtjev odbijen || zahtjev odbijen || zahtjev odbijen Datum sporazuma o provedbi (donošenje) || - || 3.10.2012. || - || - || 6.12.2012. || - || - || - Odobreni iznos pomoći (u EUR) || - || 18 061 682 || - || - || 670 192 359 || - || - || - 1 Iznos ukupne izravne štete kojeg je prihvatila Komisija Prilog III.: Zahtjevi Fonda solidarnosti EU-a od 2002. Godina || Zemlja || Priroda katastrofe || Šteta (u milijunima EUR) || Kategorija || Odobreni iznos pomoći (u milijunima EUR) 2 0 0 2 || 1 || AT || Poplave || 2 900 || velikih razmjera || 134 2 || CZ || Poplave || 2 300 || velikih razmjera || 129 3 || FR || Poplave (Le Gard) || 835 || regionalna || 21 4 || DE || Poplave || 9 100 || velikih razmjera || 444 Ukupna pomoć odobrena za zahtjeve iz 2002. || || || 728 2 0 0 3 || 1 || ES || Izlijevanje nafte (Prestige) || 436 || regionalna || 8,626 2 || IT || Potres (Molise/Apulija) || 1 558 || regionalna || 30,826 3 || IT || Erupcija vulkana (Etna) || 894 || regionalna || 16,798 4 || IT || Poplave (sjeverna Italija) || (1 900) || (velikih razmjera) || Zahtjev odbijen 5 || GR || Nepovoljni zimski vremenski uvjeti || (nejasna) || (velikih razmjera?) || Zahtjev odbijen 6 || PT || Šumski požari || 1 228 || velikih razmjera || 48,539 7 || FR || Šumski požari (južna Francuska) || 531 || (regionalna) || Zahtjev odbijen 8 || ES || Šumski požari (granica s Portugalom) || 53 || susjedna zemlja || 1,331 9 || MT || Poplave || 30 || velikih razmjera || 0,961 10 || IT || Poplave (Friuli Venezia-Giulia) || (525) || (regionalna) || Zahtjev odbijen Ukupna pomoć odobrena za zahtjeve iz 2003. || || || 107,081 2 0 0 4 || 1 || FR || Poplave (delta Rhône) || 785 || regionalna || 19,625 2 || ES || Poplave (Malaga) || (73) || (regionalna) || Zahtjev odbijen 3-9 || ES || Šumski požari (sedam zahtjeva) || (480) || (regionalna) || svih sedam zahtjeva odbijeno 10 || SK || Poplave || (29) || (regionalna) || Zahtjev odbijen 11 || SI || Potres || (13) || (regionalna) || zahtjev povučen Ukupna pomoć odobrena za zahtjeve iz 2004. || || || 19,625 2 0 0 5 2 0 0 5 || 1 || SK || Oluja (Tatras) || 203 || velikih razmjera || 5,668 2 || IT || Poplave (Sardinija) || (223 precijenjena) || (regionalna) || Zahtjev odbijen 3 || EE || Oluja || 48 || velikih razmjera || 1,29 4 || LV || Oluja || 193 || velikih razmjera || 9,487 5 || SE || Oluja „Gudrun” || 2 297 || velikih razmjera || 81,725 6 || LT || Oluja || 15 || susjedna zemlja || 0,379 7 || GR || Poplave u Evrosu || (112) || (regionalna) || Zahtjev odbijen 8 || RO || Proljetne poplave || 489 || velikih razmjera || 18,798 9 || BG || Proljetne poplave || 222 || velikih razmjera || 9,722 10 || BG || Ljetne poplave || 237 || velikih razmjera || 10,632 11 || RO || Ljetne poplave || 1 050 || velikih razmjera || 52,4 12 || AT || Poplave (Tirol/Vorarlberg) || 592 || regionalna || 14,799 Ukupna pomoć odobrena za zahtjeve iz 2005. || || || 204,905 2 0 0 6 || 1 || UK || Eksplozija u spremištu goriva Buncefield || (700) || (regionalna) || zahtjev povučen 2 || GR || Poplave u Evrosu || 372 || regionalna || 9,306 3 || HU || Poplave || 519 || velikih razmjera || 15,064 4 || ES || Šumski požari u Galiciji || (91) || (regionalna) || Zahtjev odbijen Ukupna pomoć odobrena za zahtjeve iz 2006. || || || 24,370 2 0 0 7 || 1 || DE || Oluja „Kyrill” || 4 750 || velikih razmjera || 166,9 2 || FR || La Réunion. Tropska ciklona „Gamede” || 211 || regionalna || 5,29 3 || ES || Poplave na El Hierru || (18) || (regionalna) || Zahtjev odbijen 4 || ES || Poplave u La Manchi || (66) || (regionalna) || Zahtjev odbijen 5 || UK || Poplave || 4 612 || velikih razmjera || 162,387 6 || CY || Šumski požari || (38) || (regionalna) || Zahtjev odbijen 7 || ES || Šumski požari na Kanarskim otocima || (144) || (regionalna) || Zahtjev odbijen 8-16 || IT || Devet zahtjeva povezanih sa šumskim požarima u devet regija || - || (regionalna) || zahtjev nije prihvatljiv, propušten rok 17 || FR || Tropska oluja Dean/Martinik || 509 || regionalna || 12,78 18 || GR || Šumski požari || 2 118 || velikih razmjera || 89,769 19 || SI || Poplave || 233 || velikih razmjera || 8,254 Ukupna pomoć odobrena za zahtjeve iz 2007. || || || 445,380 2 0 0 8 || 1 || CY || Suša || 165,4 || velikih razmjera || 7,605 2 || RO || Poplave || 471,4 || regionalna || 11,785 Ukupna pomoć odobrena za zahtjeve iz 2008. || || || 19,390 Godina || Zemlja || Priroda katastrofe || Šteta (u milijunima EUR) || Kategorija || Odobreni iznos pomoći (u milijunima EUR) 2 0 0 9 || 1 || FR || Oluja Klaus || 3 805,5 || velikih razmjera || 109,377 2 || IT || potres u regiji Abruzzo || 10 212,0 || velikih razmjera || 493,771 3 || GR || Šumski požari || (152,8) || (regionalna) || Zahtjev odbijen 4 || CY || Oluje || (2,6) || (regionalna) || Zahtjev odbijen 5 || GR || Poplave na otoku Evia || (83,2) || (regionalna) || Zahtjev odbijen 6 || IT || Klizište u Messini || (598,9) || (regionalna) || Zahtjev odbijen Ukupna pomoć odobrena za zahtjeve iz 2009. || || || 603.148 2 0 1 0 || 1 || IE || Poplave u 2009. || 520,9 || regionalna || 13,022 2 || IT || Poplave u Toskani || (211,7) || (regionalna) || Zahtjev odbijen 3 || ES || Poplave u Andaluziji || (709,7) || (regionalna) || Zahtjev odbijen 4 || PT || Klizišta i odroni u Madeiri || 1 080 || velikih razmjera || 31,256 5 || FR || Oluja Xynthia || 1 425 || regionalna || 35,636 6 || SK || Poplave || 649,9 || velikih razmjera || 20,431 7 || PL || Poplave || 2 993,7 || velikih razmjera || 105,567 8 || CZ || Poplave (proljeće) || 204,5 || susjedna zemlja || 5,111 9 || HU || Poplave || 719,3 || velikih razmjera || 22,486 10 || HR || Poplave (proljeće) || 153,04 || susjedna zemlja || 3,826 11 || FR || Poplave u departmanu Var || 703-778 || (regionalna) || Zahtjev odbijen 12 || RO || Poplave || 875,75 || velikih razmjera || 24,968 13 || CZ || Poplave (jesen) || 436,5 || regionalna || 10,912 14 || DE || Poplave u pokrajini Saska || (937,7) || (regionalna) || Zahtjev odbijen 15 || HR || Poplave (jesen) || 47 || susjedna država || 1,175 16 || SI || Poplave (jesen) || 251,3 || velikih razmjera || 7,460 17 || HU || Izlijevanje crvenog toksičnog mulja || (174,32) || (regionalna) || Zahtjev odbijen Ukupna pomoć odobrena za zahtjeve iz 2010. || || || 281,849 2 0 1 1 || 1 || IT || Poplave u regiji Veneto 2010. || 676,36 || regionalna || 16,909 2 || ES || Potres u Lorci 2011. || 842,84 || regionalna || 21,071 3 || CY || Eksplozija u vojnoj pomorskoj bazi 2011. || (357) || (velikih razmjera/neprirodna) || Zahtjev odbijen 4 || IT || Poplave u Liguriji i Toskani 2011. || 722,5 || regionalna || 18,062 Ukupna pomoć odobrena za zahtjeve iz 2011. || || || 56,042 Godina || Zemlja || Priroda katastrofe || Šteta (u milijunima EUR) || Kategorija || Odobreni iznos pomoći (u milijunima EUR) || 2 0 1 2 || 1 || IT || Teški vremenski uvjeti 2012. || (2 735) || (regionalna) || Zahtjev odbijen || 2 || IT || Niz potresa 2012. || 13 274 || velikih razmjera || 670,192 || 3 || ES || Šumski požari u Valenciji 2012. || (155,7) || (regionalna) || Zahtjev odbijen || 4 || ES || Požari na Kanarskim otocima 2012. || (72,2) || (regionalna) || Zahtjev odbijen || 5 || RO || Suša i požari 2012. || Odlučeno 2013. || 6 || ES || Požari u Malagi 2012. || (22,43) || (regionalna) || zahtjev povučen || 7 || ES || Poplave u Andaluziji, Murciji i Valenciji 2012. || (409) || (regionalna) || Zahtjev odbijen || Ukupna pomoć odobrena za zahtjeve iz 2012. || || || 670,192 || Ukupan iznos pomoći odobren od 2002. 3 159,991194 milijuna EUR ||